Монгол Улсын Их Хурлын Хууль зүйн байнгын хорооны 2021 оны 06 дугаар тогтоолын хоёрдугаар хавсралт

**НЭР ДЭВШИХ ТУХАЙ ХҮСЭЛТ**

***Товч удирдамж:*** *Шүүхийн ерөнхий зөвлөлийн эсхүл Шүүхийн сахилгын хорооны шүүгч бус гишүүнд нэр дэвших тухай хүсэлт гаргахдаа энэхүү загварт асуусан асуулт, шаардсан мэдээлэл бүрийн дор /ард/ хариултаа үнэн зөв, бүрэн дүүрэн бичнэ. Компьютерын програм ашиглаж бичсэн хүсэлтийг цаасаар хэвлэж гарын үсэг зурах бөгөөд уг эх хувь, түүний хавсралтыг Хууль зүйн байнгын хороонд хүргүүлнэ. Мөн, нэр дэвших тухай хүсэлтийг Word-ын файлаар цахим шуудан /сонгон шалгаруулах тухай зард заасан хаяг/-аар тус байнгын хороонд явуулна.*

**НЭГ. ХҮСЭЛТ ГАРГАГЧИЙН ТОВЧ ТАНИЛЦУУЛГА:**

|  |  |
| --- | --- |
| **1.1** | **Эцэг/эхийн нэр:** Цэвэлмаа.  **Ургийн овог:** Дарь  **Нэр:** Мөнхбат  **Хүйс:** Эр |
| **1.2** | **Нэр дэвших тухай хүсэлт гаргаж буй албан тушаал** |
| Шүүхийн ерөнхий зөвлөлийн гишүүн |
| **1.3** | **Иргэний харьяалал** |
| Тийм |
| **1.4** | **Насны дээр хязгаар** |
| Үгүй |
| **1.5** | **Улс төрийн болон намын удирдах албан тушаал** |
| Үгүй |
| **1.6** | **Шүүгчийн албан тушаал** |
| Үгүй |
| **1.7** | **Шүүхийн ерөнхий зөвлөлийн гишүүн** |
| Үгүй |
| **1.8** | **Шүүхийн сахилгын хорооны гишүүн** |
| Үгүй |
| **1.9** | **Шүүхийн захиргааны байгууллагын ажилтан** |
| Үгүй |
| **1.10** | **Хуульч** |
| Прокурор албан тушаалтан тул Хуульчийн эрх зүйн байдлын тухай хуульд зааснаар мэргэжлийн үйл ажиллагаа эрхлэх зөвшөөрөлтэй. Дугаар №3169 |
| **1.11** | **Өмгөөлөгч** |
| Үгүй |
| **1.12** | **Прокурор** |
| 1. 2020 оноос. Улсын Ерөнхий прокурорын газрын Хянаөлт шинжилгээ, үнэлгээ, сургалтын хэлтсийн Сургалтын албаны хяналтын прокурор 2. 2018-2020 онд. Улсын Ерөнхий прокурорын газрын Сургалт, судалгааны төвд судлаач прокурор, сургагч багш 3. 2017-2018 онд. Дархан-Уул аймгийн прокурорын газарт Ерөнхий прокурор 4. 2014-2017 онд. Улсын Ерөнхий прокурорын туслах прокурор. Ял эдлүүлэх ажиллагаанд хяналт тавих хэлтсийн дарга 5. 2014 онд. Төв аймгийн прокурор 6. 2010-2014 онд. Нийслэлийн прокурорын туслах прокурор, Ял эдлүүлэх ажиллагаанд хяналт тавих хэлтсийн дарга 7. 2009-2010 онд. Улсын Ерөнхий прокурорын газрын Мөрдөн байцаах ажиллагаанд хяналт тавих хэлтсийн хяналтын прокурор 8. 2007-2009 онд. Сүхбаатар аймгийн прокурор 9. 2002-2007 онд. Улсын Ерөнхий прокурорын газрын Ял эдлүүлэх ажиллагаанд хяналт тавих хэлтсийн хяналтын прокурор 10. 1997-2002 онд. Булган аймгийн прокурор 11. 1995-1997 онд. Улсын Ерөнхий прокурорын газрын Ял эдлүүлэх ажиллагаанд хяналт тавих хэлтсийн хяналтын прокурор 12. 1994-1995 онд. Нийслэлийн прокурорын газрын мөрдөн байцаах ажиллагаанд хяналт тавих хяналтын прокурор 13. 1993-1994 онд. Чойр хотын прокурорын орлогч 14. 1993 онд. Дорноговь аймгийн прокурорын орлогч 15. 1992-1993 онд. Хэнтий аймгийн прокурорын орлогч |
| **1.13** | **Эрүүгийн хариуцлага** |
| Үгүй |
| **1.14** | **Сахилгын шийтгэл** |
| Үгүй |

**ХОЁР. ХИЙХ АЖИЛ, НЭР ДЭВШСЭН ҮНДЭСЛЭЛЭЭ БИЧСЭН ТАЙЛБАР**

|  |  |
| --- | --- |
| **2.1** |  |
| Шүүхийн Ерөнхий зөвлөлийн гишүүнд нэр дэвшсэн үндэслэлээ дараах байдлаар тайлбарлаж байна. Үүнд,   1. 1992 оноос хойш эдүгээг хүртэл прокуророор ажиллах хугацаанд анхан шат, давах шат, хяналтын шатны шүүхтэй харилцаж ирсэн. 2. Шүүгчдийн зарим нь мэдлэг чадвар сайтай байхад нөгөө хэсэг нь чадвар сул байгаа нь анзаарагддаг байсан. 3. Зарим шүүгчид харилцааны соёлгүй, хэргийн оролцогч нартай дээрэнгүй байдлаар хандах хандлагатай, энэ талаар гарсан нэг бус удаа гомдол гардаг байсан ч хүлээж авдаггүй. Харин ч хэрэг шийдвэрлэхдээ улам хатуурхдаг байсан. 4. Хараат бус байна гэсэн шалтгаанаар шүүгч нар иргэний нийгмээс их холдсон, биеэ тоосон байдал газар авсан. Гэтэл өөр хоорондоо нийлж бүлэглэн, ямар ёс зүйгүй аашилж байдаг нь цахим ертөнцөөр сүүлийн үед гарч мэдээллүүд нотолж байна. 5. Шүүгч нар хуулийн дагуу ажиллахаас илүү улс төржих, хэн нэгнээс хараат байдлаар ажиллаж, хүний эрхийг үл тоомсорлон уландаа гишгэх нь хэвийн үзэгдэл болсон. 6. Төрөөс шүүгч нарын цалинг нэмсэн ч, тэдний үйл ажиллагаанд чанарын өөрчлөлт гараагүй, хуучин байдгаараа байна.   Иймд шүүгч нарын шилэн сонголтыг төгөлдөржүүлэх, тэдний хууль хэрэгжүүлэх үйл ажиллагаанд гарч байгаа зөрчлийг арилгуулах, дахин гаргуулахгүй байхад анхаарах, шударга дайчин шүүгч нарыг дэмжиж урамшуулах, нийгэмд эзлэх шүүхийн эерэг байр суурийг бэхжүүлэх, шаардлага хангахгүй шүүгч нарыг даруй зайлуулах, шүүхийг хүний эрх, шударга ёсны баталгааг хангасан байгуулага болгохын төлөө ажиллана. |

**ГУРАВ. МЭРГЭЖЛИЙН ҮЙЛ АЖИЛЛАГААНЫ ТАНИЛЦУУЛГА**

|  |  |
| --- | --- |
| **Д/д** | **Шалгуур үзүүлэлт** |
| **3.1** | **Боловсрол** |
| 1. 2020 онд. МУИС-ийг түшиглэсэн Эрдмийн зэрэг хамгаалуулах зөвлөлийн 2020 оны 10 дугаар сарын 16-ны өдрийн хуралдаанаар Хууль зүйн ухааны докторын зэрэг хамгаалсан. 2. 2003 онд. МУИС-ийн Хууль зүйн сургуулийн докторантурт элсэн суралцаж төгссөн. 3. 1987-1992 онд. ЗХУ-ын /хуучнаар/ Краснодар хотын УИС-ийн хуулийн факультет төгссөн. 4. 1990-1992 онд. ЗХУ-ын /хуучнаар/ Краснодар хотын УИС-ийн хэлний факультетийн орос хэлний заах арга зүйчийн анги төгссөн. 5. 1990-1992 онд. ЗХУ-ын /хуучнаар/ Краснодар хотын Улс төрийн оройн дээд сургуулийн олон нийтийн сэтгүүлчийн анги төгссөн. |
| **3.2** | **Эрх зүйч мэргэжлээр ажилласан байдал**  Прокуророор ажилласан тухай 1.12-д дурдсан. |
|  |
| **3.3** | **Эрх зүйчээс бусад мэргэжлээр эрхэлсэн ажил** |
| Үгүй |
| **3.4** | **Хууль зүйн өндөр мэргэшил**  Прокуророор ажиллах хугацаандаа ял эдлүүлэх эрх зүй, эрүүгийн эрх зүйгээр түлхүү судалгаа хийж, бүтээл гаргаж, докторын зэрэг хамгаалсан. 2015 онд Улсын Ерөнхий прокурорын тушаалаар баталсан “Ял эдлүүлэх ажиллагаанд тавих прокурорын хяналтын заавар”-ыг биечлэн бичиж, хэрэгжилтэд нэвтрүүлсэн. |
| Улсад нийт 33 жил ажилласан. Үүнээс, Армид 3 жил, 29 жил прокурор, 1 жил Улсын прокурорт бичиг хүргэгчээр ажилласан байна.. |
| **3.5** | **Мэргэжлийн холбоо, байгууллагын гишүүнчлэлийн талаар** |
| 1. 2019 оноос. Боловсрол, шинжлэх ухааны яамны Боловролын магадлан итгэмжлэх үндэсний зөвлөлийн эрх зүйн хөтөлбөрийг магадлан итгэмжлэх мэргэжлийн зөвлөлийн гишүүн, шинжээч. 2. 2019 оноос Монголын Хуульчдын холбооны Мэргэжлийн хариуцлагын хорооны гишүүн. 3. 2016 оноос. Монголын Хуульчдын холбооны хууль зүйн шинжлэх ухаан, хууль зүйн боловсролын хөгжлийг дэмжих хорооны дарга. 4. 2014 оноос. Монголын Хуульчдын холбооны хууль зүйн шинжлэх ухаан, хууль зүйн боловсролын хөгжлийг дэмжих хорооны гишүүн 5. 2014 оноос. Монголын Хуульчдын холбооны магадлан итгэмжлэх хорооны гишүүн. 6. 2000-2010 онд Монголын Прокуроруудын үндэсний холбооны удирдах зөвлөлийн гишүүн. |
| **3.6** | **Байгаа бол хэвлүүлсэн бүтээл болон олон нийтэд өгсөн мэдээлэл**  1.Эрдэм шинжилгээний 59 өгүүлэл, нийтлэл хэвлүүлсэн. Үүнээс ном товхимол, гарын авлага 4-ыг гаргасан. Эрдэм шинжилгээний хурал, хэлэлцүүлэг, бага хуралд 34 илтгэл хэлэлцүүлсэн. Судалгааны үр дүнг үндэслэн 31 саналыг боловсруулж, Улсын Ерөнхий прокурорын шугамаар Шүүхийн шийдвэр гүйцэтгэх тухай хууль, Эрүүгийн байцаан шийтгэх тухай хуулийн нэмэлт, өөрчлөлтөд тусгуулсан. Эрүүгийн байцаан шийтгэх тухай хуулийн 334 дүгээр зүйлийн 334.4 дэх хэсэг Үндсэн хууль зөрчсөн эсэх талаар Үндсэн хуулийн цэцэд иргэний хувиар мэдээлэл гаргаж хэлэлцүүлэн, хүний эрх зөрчсөн болохыг тогтоолгож, хуульд нэмэлт, өөрчлөлт оруулсан. Одоо “Монгол Улс дахь прокурорын хяналт” гэсэн сурах бичиг бичиж байна. |
| 2013 оны Үндсэн хуулийн цэцийн шийдвэр болон бусад албан ёсны сэтгүүл, ном товхимол бүрэн эхээрээ байгаа болно. |

**Хавсралт:**

Нэр дэвших тухай хүсэлтэд журмын 5.1-д заасан дараах баримт бичгийг хавсаргана:

-төрийн албан хаагчийн анкет;

-иргэний үнэмлэхийн хуулбар;

-нийгмийн даатгалын дэвтрийн хуулбар, эсхүл түүнтэй адилтгах баримт бичиг;

**Улсын Ерөнхий прокурорын газар 2021 оны 03 дугаар сарын 29-нээс хорио цээрийн дэглэмд орсон тул санхүүгээс авч чадаагүй болно.**

-эрх зүйн бакалаврын, эсхүл түүнээс дээш боловсролын зэргийн дипломын хуулбар;

-хууль зүйн өндөр мэргэшилтэй гэдгийг нотлох харуулсан үйл ажиллагааны талаарх баримт;

-эрх зүйч мэргэжлээр 10-аас доошгүй жил ажилласныг нотлох баримт;

-хүсэлт гаргагчийн талаарх тодорхойлолт /гурваас доошгүй/;

-энэхүү загварт заасан баримт бичиг;

-холбогдох бусад баримт.

**Хүсэлт гаргагч:**

Эцэг/эхийн нэр: Цэвэлмаа

Өөрийн нэр: Мөнхбат

Гарын үсэг

Он, сар, өдөр: .2021.03.30 .

-- оОо ---